Kuningavärav
Kuningavärav (vene keeles Королевские ворота, rootsi keeles Konungsporten) oli barokne värav Narva kindlustusvööndi põhjaküljel Gloria ja Honori bastioni vahel. Värav ehitati Rootsi riigitegelase ja sõjaväeinseneri Erik Dahlbergi projekti järgi Narva linna kindlustuse täiendamisel aastatel 1683–1704. Sellest kujundati linna peavärav. Kuningavärava viimistlemiseks kasutati Märjamaa lubjakivi ehk nn "märjamaa marmorit". 18. sajandil hakati Kuningaväravat kutsuma Imperaatoriväravaks (Императорские ворота). 19. sajandil värav lammutati.